**MEDIJU DROŠĪBAS NOTEIKUMI**

1. Sacensību vietā kategoriski aizliegts atrasties alkoholisko dzērienu, narkotisko vielu vai citu apreibinošo vielu ietekmē!

2. Akreditētajiem mediju pārstāvjiem obligāti jāievēro visi sacensību apsargu, tiesnešu un oficiālo personu norādījumi.

3. Izvēlieties pēc iespējas drošāku atrašanās vietu trasē. Vienmēr esat gatavs nestandarta situācijām vai negadījumiem trasē. Ja atrodaties tiešā trases tuvumā, vienmēr sekojiet līdzi trasē notiekošajam.

4. Akreditētajiem mediju pārstāvjiem, kuriem ir sacensību organizatora izsniegta mediju veste, ir atļauts atrasties īpaši izveidotajās mediju pārstāvju zonās vai bīstamajās trases vietās, bet ne tālāk kā 1 (vienu) metru no drošības norobežojuma (lenta, sēta, utml.).

5. Akreditētajiem mediju pārstāvjiem, kuriem nav sacensību organizatora izsniegta mediju veste, nav atļauts atrasties bīstamajās trases vietās vai īpaši izveidotajās mediju zonās.

6. Akreditēto mediju pārstāvju, kā arī to izmantotās tehnikas darbības rezultāts vai atrašanās vieta sacensību vietās nekādā mērā nedrīkst ietekmēt sacensību dalībnieku rezultātu vai drošu sacensību norisi.

7. Akreditētajiem mediju pārstāvjiem ir aizliegts izmantot jebkādas no zemes vadāmas lidojošas ierīces, tai skaitā, dronus, ja tam nav izsniegta speciāla organizatora un pašvaldības atļauja.

8. **Uzmanieties no braucošām sacensību automašīnām! Autosports var būt bīstams, un Jūsu drošība ir atkarīga tikai un vienīgi no Jums. Pievērsiet pastiprinātu uzmanību apkārt notiekošajam.**

9. Neejiet pārāk tuvu sacensību automašīnām. Servisa parkā, ļaujiet mehāniķiem brīvi strādāt ap sacensību automašīnām. Netraucējiet komandas personāla darbu.

10. Neatbalstieties pret sacensību automašīnām. Tās var pēkšņi uzsākt kustību, kā arī to detaļas var būt trauslas un/ vai karstas.

11. Nestāviet tuvu ugunsdzēsības, tiesnešu vai ātrās palīdzības automašīnām. Tās var strauji uzsākt kustību bez iepriekšēja brīdinājuma.

12. Ja nepieciešams pārlūkot uzņemto materiālu, nedariet to tiešā trases tuvumā. Izvēlieties drošāku vietu!

13. Sacensību laikā izvairieties no trases šķērsošanas.

14. Jebkura mediju pārstāvju drošības noteikumu punkta neievērošana var būt par iemeslu akreditācijas anulēšanai un izraidīšanai no sacensību norises vietas.

15. Iesūtot mediju akreditācijas pieteikumu, Jūs apliecināt, ka esat iepazinies ar mediju drošības noteikumiem un mediju akreditācijas noteikumiem, piekrītat tiem un uzņematies pilnu atbildību par savu rīcību.